Аналыҡ муйынтығы рагы лимфа, ҡан аша күсеп, бик тиҙ башҡа ағзаларҙы эштән сығарыуы менән яман. Икенсе стадиялағы ауырыуҙарҙың 30 процентында яҡындағы лимфа төйөрҙәре зыян күргән була. Һөйәктәр, үпкә, бауыр зарарланған ауырыуҙар күп. Шеш иртә асыҡланғанда, гүзәл заттың бала табыу мөмкинлеген һаҡлап ҡалырға мөмкин. Ул һуң беленгән саҡта ҡатын-ҡыҙ әсә булыу бәхетенән яҙа, ләкин был ғүмер оҙонлоғона, йәшәү сифатына тәьҫир итмәй.